Zhantas/Cleaned-Uzbek_Wikipedia huggingface dataset:
Atirgul panjarasi (Fabergé tuxumi)

Atirgul panjarasi tuxumi zargarlik buyumlari bilan qoplangan, emallangan Imperial Fabergé tuxumidir. Atirgul panjarasi tuxumi Rossiyaning Sankt-Peterburg shahrida zargar Peter Carl Fabergé nazorati ostida 1907-yilda Rossiya podshosi Nikolay II uchun tayyorlangan. Atirgul panjarasi tuxumini podshoh Nikolay II 1907-yil Pasxa kuni (22-aprel) rafiqasi qirolicha Alexandra Feodorovnaga sovgʻa qilgan. Hozir tuxum Maryland shtatining Baltimore shahridagi Walters sanʼat muzeyida saqlanmoqda.

 Dizayni 
Atirgul panjarasi tuxumi Fabergé ustaxonasida ishlovchi usta Henrik Wigström (Rossiya, 1862-1923) tomonidan yaratilgan bo‘lib, u turli rangdagi oltin, yashil va pushti emal, portretli olmos va atlas astardan ishlangan. Bu tuxum shaffof och yashil rangda emallangan va atirgul shaklida kesilgan olmos bilan qoplangan va shaffof boʻlmagan och va toʻq pushti sirli atirgullar va zumrad yashil barglari bilan bezatilgan. Ushbu tuxumning ikkala uchida portret olmos oʻrnatilgan boʻlib, uning tagida „1907“ sanasi yozilgan. Afsuski, monogramma hozirgi kunda gʻoyib boʻlgan. Tuxum ichidagi sovgʻa olmos marjon va fil suyagidan tayyorlangan qirolichaning olmos bilan bezatilgan miniatyura portreti boʻlib, hozirda yoʻqolgan. Tuxumning balandligi taxminan 7,7 sm{{Veb manbasi|sarlavha=Rose Trellis Egg|url=http://art.thewalters.org/viewwoa.aspx?id=31663|ish=The Walters Art Museum|kirish sanasi=30 May 2012.

 Egalik 
Atirgul panjarasi tuxumini Nikolay II rafiqasi Alexandra Feodorovnaga sovg'a sifatida sotib oldi. 1907-yil 21-apreldagi hisob-fakturada tuxumning narxi 8300 rublni ko'rsatdi. 1920-yilda Atirgul panjarasi tuxumi Gatchina saroyining sobiq xodimi boʻlgan va keyinchalik Parijda antiqa buyumlar doʻkonini ochgan Alexandre Polovtsovga tegishli edi. Polovtsov tuxumni qanday sotib olgani nomaʼlum. 1930-yilda Atirgul panjarasi tuxumi 1901-yilgi Gatchina saroyi tuxumi bilan birga Henry Waltersga sotildi va 1931-yilda Walters sanʼat muzeyi kolleksiyasining bir qismiga aylandi. 1936-yilda Atirgul panjarasi tuxumi Gatchina saroyi tuxumi bilan birga Baltimore shtatidagi Walters sanʼat muzeyida namoyish etildi va 1952- yildan beri doimiy koʻrgazmada.

 Yana qarang 
 San'at obyekti,en

 

 
 
 
 
 

 
 Wintraecken.nl saytidan Rose Trellis Egg haqida batafsil maqola

Turkum:Fabergé tuxumlari
Araxnodaktiliya

Araxnodaktiliya (— oʻrgimchak + barmogʻi) "oʻrgimchak barmoqlari" deb ham ataladi — patologik holat hisoblanib biriktiruvchi toʻqimaning patologiyalari bilan bogʻliq, bunda barmoqlar kaft bilan solishtirganda noodatiy tarzda uzun boʻladi. Ushbu kasallik tugʻma yoki hayot davomida orttirilgan boʻlishi mumkin. Shuni taʼkidlash kerakki, araxnodaktiliyaning baʼzi holatlarida qoʻlning barcha yoki bir nechta barmoqlarida kuzatiladi va araxnodoktiliyaga uchragan barmoq juda moslashuvchan boʻlib hatto 180 °C ga burilish qobiliyatiga ham ega boʻladihttps://israel-clinics.guru/diseases/arahnodaktilija_pauch_i_pal_cy_dolihostenomelija_/.

 Sabablari 
Araxnodaktiliyaning paydo boʻlishi oqsillarni ishlab chiqarish uchun javobgar boʻlgan fermentlar hosil boʻlishining buzilishi bilan bogʻliq.Bu holat oʻz-oʻzidan, toʻsatdan, sogʻliq bilan bogʻliq muammolarsiz paydo boʻlishi mumkin.Asoratli kechgan homiladorlikdan keyin ham ushbu patologiya rivojlanish ehtimoli bor. Biroq, koʻpincha Marfan sindromi (bu kasallik miyopiyani (10-15 yoshdan keyin) namoyon qiladi) tufayli yuzaga keladi. Bemorlar koʻpincha ozgʻib va baland boʻyli boʻlishadi.

Araxnodaktiliyada odatda 15-xromosomada joylashgan FBN 1 geni mutatsiyaga uchraydi bundan tashqari 1 va 2 turdagi fibrillin va glikoprotein genlaridagi mutatsiyalar tufayli ham yuzaga keladi.

 Davolash 
Odatda kollagenlarni normallashtiruvchi terapiya oʻtkaziladi. Biriktiruvchi toʻqimalarning metabolizmi normal holga keltiriladi. Araxnodaktiliyani jarrohlik yoʻli bilan davolash usullari medikamentoz davolash bilan birga olib boriladi. Medikamentoz davo sifatida antioksidantlar va troplardan: tokoferol, koenzim, limontir, piratsetam, riboksin va B vitaminlar majmuasi qoʻllanadihttps://dr-kazansky.com/lechenie-v-izraile/articles/arakhnodaktiliya_-prichiny_-simptomy-i-lechenie/.

Tayanch-harakat tizimini yaxshilash va normal holatda ushlab turish uchun maxsus jismoniy mashqlar buyuriladi.

Turkum:Kasalliklar
Turkum:Tibbiyot
Unbearable

Unbearable (Chidab boʻlmas) — daniyalik haykaltarosh Jens Galschiot tomonidan yaratilgan bronza haykal. U global qazib olinadigan yoqilgʻining uglerod chiqindilarini koʻrsatadigan grafikdan va Shu grafik uchiga joylashtirilgan qutb ayigʻidan tashkil topgan. Haykalning barpo etilishi 2015-yilda tugatilgan va COP21 davomida Parijda namoyish etilgan. Haykal WWF Daniya tashkiloti bilan hamkorlikda yaratilgan.

 Umumiy koʻrinish 
Qutb ayigʻi neft quvuriga joylashtirilgan boʻlib, unda global qazib olinadigan yoqilgʻi uglerod chiqindilarini koʻrsatadigan grafik shakli aks ettirilgan. Qutb ayigʻi haykali oq ayiqning tabiiy toʻliq oʻlchamida va misdan tayyorlangan. Grafik milodiy yildan boshlab amalga oshirilgan emissiyalarni namoyish etadi. Grafikning uzunligi 20 metr boʻlib, uning koʻrsatkichi 1850-yilgacha koʻtarilmaydi. Keyinchalik, 1850-yilda insonning yoqilgʻi isteʼmoli ortib ketadi. Grafik 2015-yilgacha boʻlgan natijalarni koʻrsatadi va yerdan besh metr balandlikda toʻxtab qutb ayigʻini eng yuqoriga oʻrnatilgan holda yakunlanadi. Haykal WWF Daniya, Crowdfunding kampaniyasi va Jens Galschiot tomonidan moliyalashtirilgan. Kampaniya Kickstarterda moliyalashtirilgan va umumiy hisobda haykal qurilishi uchun 12 000 yevro yigʻilgan.

 Koʻrgazmalar 
Haykal minglab namoyishlar ishtirok etgan Kopengagendagi iqlim oʻzgarishlariga bagʻishlangan namoyish davomida keng ommaga havola etildi. Namoyishdan soʻng haykal Parijdagi Cité Universaitreda COP21 koʻrgazmasida namoyish etildi. Jens Galschiotning soʻzlariga koʻra, haykal 2016-yilning aprel oyida Daniya parlamenti oldida namoyish etilishi rejalashtirilgan edi.

 Qutb ayigʻi Armiyasi 
link=//upload.wikimedia.org/wikipedia/commons/thumb/f/fe/Polar_bear_army.JPG/220px-Polar_bear_army.JPG|thumb| Parijdagi namoyish paytida Yens Galschiotning qutb ayiqlari armiyasi
Jens Galschiot COP21 paytida Parijda ajoyib voqea sodir boʻldi, u yerda u va uning xodimlari qutb ayigʻi liboslarida maxsus namoyish oʻtkazdilar. Bu insonning yoqilgʻi isteʼmoliga eʼtiborini tortishga qaratilgan harakat edi. Voqea sodir boʻlgan vaqtda Parijda favqulodda holat sodir boʻlayotgan edi. Shuning uchun Jens Galschiot va uning xodimlariga maxsus niqob kiyishga ruxsat berilmagan. Qutb ayiqlari armiyasi iqlim oʻzgarishi boʻyicha koʻplab namoyishlarda ishtirok etdi. Jens Galschiotning soʻzlariga koʻra, qutb ayigʻi armiyasi New-Yorkdagi tadbirda Birlashgan Millatlar Tashkiloti Bosh Assambleyasi prezidenti Mogens Lykketoft bilan birga namoyishda ishtirok etgan.

 

Turkum:Bronza haykallar
Turkum:Qutb ayiqlari
Gulchambarli beshik (Fabergé tuxumi)

Gulchambarli beshik tuxumi (shuningdek, Sevimli kuboklar tuxumi sifatida ham tanilgan) Imperial Fabergé tuxumi boʻlib, rus imperator oilasi uchun Peter Carl Fabergé nazorati ostida tayyorlangan ellik ikkita zeb-ziynat buyumlari bilan bezatilgan, sirlangan Pasxa tuxumlaridan biri hisoblanadi.

Gulchambarli beshik tuxumi qirolicha Maria Feodorovna uchun 1907-yilgi Pasxa (Masihning tirilishini nishonlash kuni) sovgʻasi boʻlgan. Maria Feodorovnaning oʻgʻli Rossiya imperatori Nikolay II har yili ikkita Fabergé Pasxa tuxumiga (biri onasi va ikkinchisi xotini uchun) doimiy buyurtma berar edi. Gulchambarli beshik tuxumining 1907-yilgi Pasxa bayramida podshohning xotiniga sovgʻa qilingan hamkasbi Atirgul panjarasi tuxumidir.

 Dizayni 
Gulchambarli beshik tuxumi Henrik Wigström tomonidan Louis XVI uslubida yaratilgan boʻlib, shaffof och koʻk va yashil emalli, turli xil rangdagi tillalardan yasalgan va marvaridlar bilan bezatilgan. Gulchambarli beshik tuxumini tayyorlashda oltin, emal va marvaridlardan foydalanilgan. 

 Oʻziga xos xususiyati 
Hozirgi kunda Gulchambarli beshik tuxumi ichidagi sovgʻa yoʻqolgan. Fabergéning hisob-fakturasiga koʻra, Gulchambarli beshik tuxumining ichidagi sovgʻa imperator (Nikolay II) bolalarining miniatyura rasmlari ediFaber, Toby. Fabergé's Eggs: The Extraordinary Story of the Masterpieces That Outlived an Empire. New York: Random House, 2008. ISBN 978-1-4000-6550-9..

 Tarixi 
Gulchambarli beshik tuxumi oxirgi marta 1989-yilda San Diegoda namoyish etilgan. Gulchambarli beshik tuxumi New Yorkdagi Sotheby auksionida sotilgan. Hozirgi kunda Gulchambarli beshik tuxumi AQShdagi shaxsiy kolleksiyalardan birida ekanligi taxmin qilinmoqda. Gulchambarli beshik tuxumining bo'yi va eni (o'lchamlari) haqida ma'lumot mavjud emas.

 

 
 Annemiek Wintraecken veb-sayti, har bir Fabergé tuxumining tafsilotlari

Turkum:Fabergé tuxumlari
Moskva Kremli (Fabergé tuxumi)

Uspenskiy sobori tuxumi yoki Moskva Kremli tuxumi 1906-yilda rus zargari Peter Carl Fabergé nazorati ostida Rossiya podshosi Nikolay II uchun tayyorlangan zargarlik buyumlari bilan bezatilgan Pasxa tuxumi hisoblanadi. Moskva Kremli tuxumini Nikolay II oʻzining rafiqasi, qirolicha Alexandra Feodorovnaga Pasxa sovgʻasi sifatida taqdim etdi. Hozirda tuxum Moskvadagi Kreml qurol-yarogʻ muzeyida saqlanadi. Moskva Kremli tuxumi Rossiya inqilobidan keyin umuman sotilmagan bir necha imperator Fabergé tuxumlaridan biridir.

 Dizayni 
Moskva Kremli tuxumi Fabergé tuxumlarining eng kattasi boʻlib, Moskvadagi Dormition sobori, Moskva (Uspenskiy) arxitekturasidan ilhomlangan. Bu sobor Rossiyaning barcha podsholari, shu jumladan Nikolay II ning oʻzi ham toj kiygan joy edi.

Sobor gumbazi (oq shishasimon emalda) olinadigan qilib ishlangan.Sabor gumbazi olinganda cherkovning ajoyib tarzda yaratilgan ichki qismini koʻrish mumkin. Uning gilamlari, mayda sirlangan piktogrammalari va oval shisha plastinkadagi baland qurbongohi oltin gumbaz bilan oʻralgan va birinchisi Spasskiy minorasi asosidagi ikkita kvadrat, ikkita dumaloq stilize qilingan minoralar bilan oʻralgan uchta deraza orqali tuxumning ichki qismi koʻrinadi. Minorada Rossiya imperiyasining gerbi va Moskva gerbi tasvirlangan boʻlib, ular soatlar bilan bezatilgan. U piramida sifatida ishlab chiqilgan va kichikroq piramidalardan qurilgan sakkiz burchakli oq oniks plintusda qirrali oltin asosda joylashgan.

 Oʻziga xos xususiyati 
Moskva Kremli tuxumidagi sovgʻa — bu musiqa qutisi. Tuxumning tagida ikkita karub qoʻshigʻini ijro etadigan oltin musiqa qutisi mavjud, anʼanaviy Pasxa madhiyalari soat mexanizmi oltin kalit bilan buralganida madhiyalar ijro etilishi mumkin. Madhiyalardan biri Nikolay II ning sevimli madhiyasi boʻlgan „Izhe Khveruvimy“ (D. Bortnyanskiyning Cherubik madhiyasi # 7) dir.

 Tarixi 
Moskva Kremli tuxumi 1903-yildagi er-xotin Nikolay II va Alexandra Feodorovnaning Moskvaga qaytishini xotirlaydi. Ular Nikolayning toj kiyish paytida yuzlab moskvaliklar ezilib oʻldirilgan gʻalayon bilan yomon aloqasi tufayli tarixiy poytaxtdan qochishga majbur bo'ldilar. Tuxumning oʻzi 1904- yilda taqdim etilishi kerak edi, chunki oyogʻiga oq emal bilan dumaloq oltin plastinkada oʻyilgan sanada ushbu sana ko'rsatilgan. Ammo rus-yapon urushi (1904-1905) tufayli tuxumni yetkazib berish kechiktirildi. Buning ortidan Nikolayning sevimli amakisi va qaynisi, Buyuk Gertsog Sergei Alexandrovichning Kremlda oʻldirilishi sodir boʻldi. Shuning uchun Moskva Kremli tuxumi faqat 1906-yil Pasxa kuni uchun taqdim etilgan.

 Yana qarang 
 Tuxumni bezash, en

 

 
 Wintraecken.nl saytidagi tavsif

Turkum:Fabergé tuxumlari
PeoplePerHour

PeoplePerHour - qonuniy ravishda People Per Hour Limited, Buyuk Britaniyada joylashgan kompaniya boʻlib, uning vazifasi biznesga mustaqil ishchilarga kirish imkonini beruvchi onlayn platforma sifatida.

 Kelib chiqish tarixi 
2007-yilda Xenios Thrasyvoulou va Simos Kitiris tomonidan asos solingan kompaniyaning London va Afinada ofislari mavjud. Veb- saytdan foydalanishni afzal koʻrgan korxonalar koʻpincha oʻz-oʻzidan yoki agentliklar orqali ishga olish oʻrniga, loyihalarni amalga oshirish uchun frilanserlarni yollash orqali moslashuvchan rivojlanishga intilayotgan yangi boshlanuvchilar yoki kichik va oʻrta korxonalardir. Ishlar bir soatdan („Takliflar“) boshlanadi va kerak boʻlganda butun jamoalarni onlayn yaratish uchun kengaytirilishi mumkin, yaʼni model global korxonalargacha kengayishi mumkin. Ular moslashuvchan va samarali asosda bir qator koʻnikmalarni taklif qiluvchi minglab frilanserlar bilan „isteʼdod buluti“ qismiga aylangan narsaning bir qismi sifatida ishlaydi.

Buyuk Britaniyadagi frilanserlar uchun yetakchi bozor sifatida PeoplePerHour mehnat bozorining oʻz-oʻzini ish bilan band qilish haqida kuchli maʼlumotga ega. Frilanser va gig iqtisodiga oid koʻplab tadqiqot loyihalarini yaratgan va ularda hamkorlik qilgan va ular uchun resurslarni taqdim etgan va yangi va rivojlanayotgan korxonalar va mustaqil martaba izlayotgan edi.

Ushbu turdagi frilanser bozorining paydo boʻlishi butun dunyo boʻylab kompaniyalar oʻzlarining inson resurslarini boshqarishning uzoq muddatli tarkibiy oʻzgarishlarning bir qismimi yoki yoʻqmi, degan bahs-munozaralar yuzaga keldi. 

 Qabul qilish 
2012-yil avgust oyida PeoplePerHour fan va texnologiya jurnali Wired UK tomonidan “Yevropaning 2012-yilning 100 ta eng yaxshi startaplari” roʻyxatiga kiritilgan.

2012-yilda uning 50 kishilik muhandislik boʻlimi Afinaga koʻchirildi.Index Ventures Raises $442 Million in New Fund by Mark Scott, New York Times PeoplePerHours-ning asosiy investorlaridan biri Index Ventures boʻlib, u 2012-yilda kompaniyaga 2 million funt sterling (3,2 million dollar) berganPeoplePerHour Secures $3.2M From Index Ventures, New Hires, New iOS App by Mike Butcher, TechCrunch Mike Volpi

PeoplePerHour-ni Indeks portfelidagi uchta „eng kam baholangan kompaniyalar“ qatoriga kiritdi.Invest in Bankrupt Europe? Sure! Clean Tech? Oh, Hell No. by Sarah Lacy, pando.com Oldingi bosqichda kompaniya taxminan 425 ming funt sterling yigʻgan edi.Index Ventures invests in PeoplePerHour as business flows East to West

 Qoʻshimcha oʻqish uchun 

 Guru.com
 Freelancer.com
 Fiverr
 Upwork

 Manbaalar 

 

 
Turkum:Buyuk Britaniya
Turkum:Inglizlar
Turkum:2007-yilda paydo bo'lgan saytlar
Ali Abdelaziz

Ali Abdulaziz (arab : ʿly ʿbdạlʿzyz) - misrlik aralash yakkakurashlar bo'yicha menejer.

Abdelaziz Dominance MMA Management asoschisi va prezidenti hisoblanadi. Oʻz kompaniyasi orqali Abdelaziz bir qancha sobiq UFC chempionlarini, jumladan Xabib Nurmagomedov, Kamarudeen Usmon, Justin Gaethje kabi sportchilarga homiylik qilgan. U shuningdek, yengil vazn toifasida PFL chempioni Kayla Harrison va yengil vazn toifasida sobiq chempion Lens Palmerni boshqardi. 

Abdelaziz menejer boʻlishidan oldin jangchi sifatida ham faoliyat yuritgan.

 

Turkum:Yashayotgan insonlar
Turkum:1978-yilda tugʻilganlar
Anastasiya Platonova

Anastasiya Aleksandrovna Platonova (1986-yil 28- avgustda Moskvada tug'ilgan) — rossiyalik figurali uchuvchi, 2007/2008-yilgi mavsumdan 2009/2010-yilgi mavsumgacha Aleksandr Grachev va undan oldin Andrey Maksimishin bilan juftlikdamuz raqslarida qatnashgan.

 Martaba 
Anastasiyaning birinchi sherigi Dmitriy Ponomarev boʻlgan. 2003-yilda juftlik hamkorlikni to'xtatdi. Keyin Anastasiya 2007-yilgi qishki Universiadaning kumush medali sovrindori boʻlgan Andrey Maksimishin bilan birga chiqish qildi. 

Jarohatdan tuzalib, Nastya 2008 yilgi Rossiya chempionatida 5-o'rinni egallagan Aleksandr Grachev bilan birlashdi. Ko'proq 2007-2008 yilgi mavsumda ular boshqa joyda o'ynamagan. Er-xotin Elena Kustarova va Svetlana Alekseeva bilan mashq qilishdi.

2008-2009 yilgi mavsumda er-xotin Finlandia Trophy turnirining kumush medallarini qo'lga kiritdilar va Rossiya kubogi bosqichida Gran-pri seriyasida qatnashdilar va u yerda ettinchi o'rinni egalladilar. 2009 yilgi Rossiya chempionatida duet o'tgan yilgi natijalarini takrorladi - ular yana beshinchi. 2009 yilning yozida duet murabbiyini o'zgartirdi, ular Aleksandr Julinga ko'chib o'tishdi.

2010 yilgi Rossiya chempionatida ular muvaffaqiyatsiz ishtirok etishdi, bor-yo'g'i 7-o'rinni egallashdi va sport karerasini tugatishga qaror qilishdi Интервью порталу fskate.ru.

 Sport yutuqlari 
Musobaqa 2007-2008 yillar 2008-2009 yillar 2009-2010 yillar Rossiya chempionati 5 5 7 Gran-pri bosqichlari: Rossiya kubogi 7 5 Finlandiya kubogi turnirlari 2 2 Turnirlar "NRW Trophy", Dortmund bitta
link=//upload.wikimedia.org/wikipedia/commons/thumb/1/1f/Skate_Canada_2006_%E2%80%93_Anastasia_Platonova_and_Andrei_Maximishin.jpg/220px-Skate_Canada_2006_%E2%80%93_Anastasia_Platonova_and_Andrei_Maximishin.jpg|thumb| Anastasiya Platonova va Andrey Maksimishin Skate Canada turnirida 2006 yil
Musobaqa 2003-2004 yillar 2004-2005 yillar 2005-2006 yillar 2006-2007 yillar Yoshlar o'rtasidagi jahon chempionati 6 5 Rossiya chempionati to'rtta Gran-pri bosqichlari: Rossiya kubogi 9 Gran-pri bosqichlari: Skate Canada 5 Qishki Universiada2 Karl Shefer xotirasi 2 Yoshlar o'rtasidagi Gran-pri finali 6 6 Yoshlar o'rtasidagi Gran-pri bosqichi, Yaponiya bitta Oʻsmirlar oʻrtasidagi Gran-pri bosqichi, Bolgariya 3 3 Oʻsmirlar oʻrtasidagi Gran-pri bosqichi, Ruminiya bitta Oʻsmirlar oʻrtasidagi Gran-pri bosqichi, Ukraina bitta Oʻsmirlar oʻrtasidagi Gran-pri bosqichi, Sloveniya 7 

 

Turkum:Moskvada tugʻilganlar
Turkum:1986-yilda tugʻilganlar
Turkum:28-avgustda tugʻilganlar
Turkum:Yashayotgan insonlar
Golovin–Sivtsev jadvali

Golovin-Sivtsev jadvali koʻrish oʻtkirligini tekshirish uchun qabul qilingan standart jadval hisoblanib, 1923-yilda Sovet oftalmologlari Sergey Golovin va DA Sivtsev tomonidan ishlab chiqilgan. SSSRda bu jadval keng tarqalgan edi va 2008-yil maʼlumotlariga koʻra postsovet davlatlarida ham keng qoʻllanadi Golovin-Sivtsev table for determining the visual acuity .

Jadval 0,1 dan 2,0 gacha boʻlgan koʻrish oʻtkirligi qiymatlarini ifodalovchi, har biri 12 qatorli ikkita qismdan iborat. Chap qismi kirill alifbosidagi Sh, B, M, N, K va I harflari turli ketma ketliklaridan, oʻng qismi esa Landolt C belgilaridan iborat. Har bir belgining kengligi uning balandligiga teng Some information on Golovin-Sivtsev table  — that website as a whole doesnʼt seem to be reliable, but it seems to present reliable information on Golovin-Sivtsev table dimensions.

Jadvalning oʻng tomonida V, chap tomonida esa D harfi bilan koʻrsatilgan koʻrsatkichlar berilgan. Jadvalning chap tomonidagi D koʻrsatkich oldidagi raqamlar koʻzi normal koʻruvchi (1,0) odamning jadvaldagi harflarni oʻqiy olish masofasini anglatadi. V harfi esa koʻzning minimal koʻrish oʻtkirligidir. Birinchi qatordagi harflarning chap tomonida D=50,0 raqami yozilgan boʻlib, bu mana shu qatordagi harflarni normal koʻz oʻtkirligiga ega odam 50 metr masofadan oʻqiy oladi deganidir. Odatda koʻrish oʻtkirligini 3 metr masofadan turib aniqlanadi. Shu bois, jadvalning 10-qatoridagi harflarning chap tomonida D=5,0 va oʻng tomonida V=1,0 koʻrsatilgan. Yaʼni normal koʻrish oʻtkirligidagi (1,0) odam 3 metr masofadan 10-qatordagi harflarni qiyinchiliksiz oʻqiy olishi kerak.

Birinchi qatordagi belgilar 70 mm oʻlchamda boʻladi (V = 0,1). Ikkinchi qator 35 mm, pastdan uchinchi qator 7 mm (V = 1,0) va mos ravishda eng pastki qatordagi belgilar oʻlchami 3,5 mm (V = 2,0) boʻladi.

 

Turkum:Oftalmologiya
Turkum:Tibbiyot
Facundo Waller

Fakundo Federiko Valler Martiarena 1997-yil 9-aprelda tugʻilgan Urugvayning Koloniya del Sakramento hududida tugʻilgan.
Facundo Waller link=Fayl:Soccerball_mark.svg|alt=Futbol|20x20px|Futbol link=Fayl:Facundo_Waller.jpg|frameless|295x295pxUmumiy maʼlumotlariIsm sharifiFacundo Federico
Waller MartiarenaTaxallusiFacuTugʻilgan9-aprel 1997-yil(25 yosh)UrugvayFuqaroligi link=|alt=|border|20x20px UrugvayBoʻyi173 smVazni60 kgPozitsiyasiyarim himoyachiHozirgi jamoasiKlublink=Fayl:Flag_of_Uruguay.svg|alt=Flag Urugvaya|border|20x20px|Urugvay bayrogʻi Plasa KoloniyaRaqami17link=Category:Facundo_Waller|alt=Logotip Vikisklada|20x20px Wikimedia Commonsdagi media fayllar
Urugvaylik futbolchi „Plaza“ Koloniya klubida yarim himoyachi sifatida oʻynaydi.

 Jamoalardagi faoliyati 
Fakundo Federiko oʻz shahrining „Plaza Colonia“ klubi bitiruvchisi. 2014-yilning 19-aprelida u Urugvay Segundasida „Rocha“ klubiga qarshi debyut qildi. 2015-yilda Fakundo klubning elitaga chiqishiga yordam berdi. 15-avgust kuni „Rentistas“ga qarshi oʻyinda Urugvay Primer ligasida debyut qildi. Birinchi mavsumida u klubga chempionatda kumush medalni qoʻlga kiritishga yordam berdi. 19-mart kuni „Sud America“ga qarshi oʻyinda Fakundo Federiko „Plaza Colonia“ uchun birinchi golini urdi.

2018-yil boshida Fakundo Federiko „Nacional“ga oʻtdi. Biroq, yil davomida u 2017-yil may oyida olgan jarohatidan tuzalib ketdi. Natijada, uch ranglilar uchun birorta ham oʻyin oʻtkazmasdan, futbolchi 2019-yil boshida „Plaza Koloniya“ klubiga qaytdi.

 Xalqaro faoliyati 
2017-yilda Fakundo Federiko Urugvay yoshlar terma jamoasi tarkibida Ekvadorda oʻtkazilgan Janubiy Amerika yoshlar chempionatida gʻolib chiqdi. Turnirda u Peru, Kolumbiya, Braziliya va ikki marta Venesuela va Argentina jamoalariga qarshi oʻyinlarda ishtirok etgan. Kolumbiyaliklarga qarshi kechgan bahsda Fakundo gol urdi.

Oʻsha yili Fakundo Federiko Janubiy Koreyada boʻlib oʻtgan yoshlar oʻrtasidagi jahon chempionatida ishtirok etdi. Turnirda u Italiya jamoasiga qarshi oʻyinda maydonga tushdi.

 Yutuqlari 
Xalqaro

Urugvay (U 20)

 Futbol boʻyicha yoshlar oʻrtasidagi Janubiy Amerika chempionati — 2017

 Statistika 
DivizionOʻyinlarGollarLiga472Milliy kubok00Xalqaro kubok20Urugvay yoshlar terma jamoasi — U 20273Jami765

 

Turkum:Yashayotgan insonlar
Turkum:Alifbo boʻyicha futbolchilar
Turkum:Urugvaylik erkak futbolchilari
Dushan Svento

Dusan Shvento (slovyan. Dushan Svento) 1985-yil 1-avgustda Chexoslovakiyaning Ruzomberok shahrida tugʻilgan. Slovakiyalik futbolchi yarim himoyachi vazifasini bajaradi. U Slovakiya terma jamoasida oʻynagan. 2016-yilgi Yevropa chempionati ishtirokchisi.
Dushan Svento link=Fayl:Soccerball_mark.svg|alt=Futbol|20x20px|Futbol link=Fayl:Dusan_Svento(1).JPG|frameless|250x250pxUmumiy maʼlumotlariTugʻilgan1-avgust 1985-yil(37 yosh)Rujomberok, ChexoslovakiyaFuqaroligilink=Fayl:Flag_of_Slovakia.svg|alt=Flag Slovakii|border|20x20px|Slovakiya bayrogʻi SlovakiyaBoʻyi178 smPozitsiyasihimoyachiyarim himoyachilink=Category:Dušan_Švento|alt=Logotip Vikisklada|20x20px Wikimedia Commonsdagi media fayllar
 Jamoalardagi faoliyati 
link=//upload.wikimedia.org/wikipedia/commons/thumb/6/62/Du%C5%A1an_%C5%A0vento.jpg/190px-Du%C5%A1an_%C5%A0vento.jpg|thumb|318x318px| Shvento „Slaviya“ bilan
Shvento oʻz shahri „Rujomberok“ klubi tarbiyalanuvchisi hisoblanadi. 2003-yilda u asosiy jamoada debyut qildi va ikki mavsumdan soʻng Chexiya „Slaviya“ klubidan taklifni qabul qildi. Yangi klub tarkibida u ikki marta Gambrinus Liga gʻolibi boʻldi va 2006-yilda Chexiya chempionatining eng yaxshi xorijlik futbolchisi deb topildi. 2007-yilda Shvento Angliyaning „Derbi Kaunti“ klubida sinovdan oʻtgan edi, biroq tizzasidagi jarohat transferga toʻsqinlik qildi va Dushan „Slaviya“ga qaytdi.

2009-yil 16-iyunda Svento Avstriyaning „Red Bull“ jamoasiga oʻtdi. Transfer summasi 2 million yevroni tashkil qildi. 19-iyul kuni u Avstriya Bundesligasida „FC Avstriya“ga qarshi oʻyinda debyut qildi. 8-avgust kuni „Mattersburg“ga qarshi duelda Shvento yangi klubi safida ilk golini urdi. „Red Bull“ bilan u ikki marta Avstriya chempionligi va kubogini qoʻlga kiritdi.

2014-yilning yozida Shvento Germaniyaning „Kyoln“ klubiga koʻchib oʻtdi. 18-oktabr kuni Dortmundning „Borussiya“ klubiga qarshi oʻyinda u Bundesligada debyut qildi. 2015-yilning 12-dekabrida „Verder“ga qarshi kechgan duelda Dusan „Kyoln“ safida ilk golini urdi.

2016-yilning yozida Shvento Praganing „Slaviya“ klubiga qaytib, ikki yillik shartnoma imzoladi. 2017-yilda u klubga ligada gʻolib chiqishga yordam berdi.

 Xalqaro faoliyati 
Shvento mamlakat yoshlar terma jamoasida oʻynagan. 2006-yil 15-avgustda Maltaga qarshi oʻrtoqlik uchrashuvida Dushan Slovakiya terma jamoasida debyut qildi.

2006-yil 7-oktabrda Uelsga qarshi 2008-yilgi Yevropa chempionati saralash bahsida u milliy terma jamoadagi ilk golini urdi.

2016-yilda Shvento terma jamoa tarkibida Fransiyada bo‘lib o‘tgan Yevropa chempionatida ishtirok etgan. Turnirda u Uels, Rossiya va Angliya jamoalariga qarshi oʻyinlarda ishtirok etgan.

 Slovakiya jamoasidagi gollar 
№ Sana Joy Raqib Natija Musobaqa 1. 2007-yil 7-oktabr Millenium, Kardiff, Uels Uels 1: 5 2008-yilgi Yevropa chempionati saralashi

 

Turkum:Yashayotgan insonlar
Turkum:Alifbo boʻyicha futbolchilar
Turkum:Slovakiyalik erkak futbolchilar
Aleksandra Proklova

Aleksandra Aleksandrovna Proklova (2000-yil 5- aprelda, Moskvada tugʻilgan) — yakkalik bahslarida qatnashgan rossiyalik figurali uchuvchi. Rossiya kubogi finali gʻolibi (2015). Rossiya sport ustasi (2015).

 Biografiya 
Aleksandra sportchi oilasida tugʻilgan. Otasi — SSSR chempioni, onasi figurali uchish muxlisi. Aleksandra konkida uchishni 4 yoshida boshlagan. Koʻp yillar davomida u TsSKAning Moskva maktabida oʻqigan. 2009-yilgacha u Oksana Lyashnevskaya bilan mashgʻulot oʻtkazdi, keyin u Inna Goncharenko bilan shugʻullana boshladi, uning rahbarligi ostida olti mavsum davomida konkida uchdi. Moskva va Rossiyada oʻtkazilgan bir qator bolalar va oʻsmirlar chempionatlari gʻolibi boʻldi. Shuningdek, 2013-yilda Chexiya Respublikasida o‘tkazilgan o‘smirlar o‘rtasidagi Gran-prining g‘olibi.

 Martaba 
2014-yilda Rossiyaning kattalar oʻrtasidagi chempionatida u faqat boʻlajak Olimpiya chempionlari Adeline Sotnikova va Yuliya Lipnitskaya, shuningdek, oʻsmirlar oʻrtasidagi jahon chempioni Yelena Radionovaga yutqazib, 4-oʻrinni egalladi. Keyin Aleksandra 2014-yilgi Rossiya oʻsmirlar chempionatida bronza medalini qoʻlga kiritdi, bu oʻsmirlar oʻrtasidagi jahon chempionati uchun tanlov mezonlariga javob berdi. Ammo figurali uchish federatsiyasining qarori bilan uning oʻrnini sogʻligʻi sababli chempionatda qatnashmagan Yelena Radionova egalladi.

2014/15-yilgi mavsum oldidan Proklova jarohat oldi — oyogʻi singan edi. Sogʻayib, muzga qaytgandan soʻng u oʻsmirlar oʻrtasidagi Gran-pri bosqichlarida ikkita bronza medalini qoʻlga kiritdi. Bundan tashqari, u Yevropa yoshlar Olimpiya festivali gʻolibi boʻldi. Soʻngra, Aleksandra mavsumning soʻnggi musobaqalaridan biri — Rossiya kubogi finalida gʻalaba qozondi.

2015-yil mart oyida u murabbiyini oʻzgartirdi, Inna Goncharenkodan Yelena Buyanovaga oʻtdi. Proklova 2015-yilning kuzida boʻlib oʻtgan oʻsmirlar oʻrtasidagi Gran-pri turnirlari uchun eʼlon qilindi, ammo sogʻligʻi sababli musobaqadan chiqdi. Keyin u martabasini yakka konkida uchishda yakunladi. 2016/17-yilgi mavsumda u Andrey Deputat bilan juftlik konkida uchish boʻyicha mashq qildi, ammo bu juftlik raqobatbardosh muzga chiqmadi.

Faoliyatining oxirida figurali uchuvchi Aleksandra figurali uchish boʻyicha murabbiy boʻldi.

 Natijalar 
Musobaqa 13/14 14/15 Xalqaro oʻsmirlar Gran-pri finali 5 Chexiya Gran-prisi 1 Slovakiya Gran-prisi 2 Xorvatiya Gran-prisi 3 Germaniya Gran-prisi 3 EYOF 1 Milliy Rossiya kubogi finali 1 Rossiya chempionati 4 12 Rossiya chempionati 3

 

Turkum:Moskvada tugʻilganlar
Turkum:Yashayotgan insonlar
Turkum:2000-yilda tugʻilganlar
Turkum:5-aprelda tugʻilganlar
Guzmics Richárd

Guzmics Richard 1987-yil 16-aprelda Vengriyada tugʻilgan. Vengriyalik futbolchi „Yanbian Fude“ klubi va Vengriya terma jamoasi himoyachisi.

 Jamoalardagi faoliyati 
link=//upload.wikimedia.org/wikipedia/commons/thumb/3/3f/Guzmics_Rich%C3%A1rd.jpg/150px-Guzmics_Rich%C3%A1rd.jpg|thumb|439x439px| Guzmich Haladás klubi tarkibida
Guzmics Richard faoliyatini „Haladás“ klubida boshlagan. 2005-yilda Vengriya chempionatida debyut qilgan. „Haladás“ uchun Richard toʻqqiz mavsum oʻynadi va 247 oʻyin bilan klub rekordchilaridan biri hisoblanadi. 2014-yilning yozida Guzmics Richard „Wisła Kraków“ga koʻchib oʻtdi. 28-sentabr kuni „Krakoviya“ga qarshi oʻyinda u Polsha Ekstraklasasida debyut qildi. 2016-yilning 1-oktabr kuni „Visla Plok“ga qarshi kechgan bahsda Richard jamoadagi ilk golini urdi.

2017-yil boshida Guzmics Richard Xitoyning „Yanbian fude“ga koʻchib oʻtdi. 5-mart kuni u Xitoy Superligasidagi debyutini „Chongsin Lifan“ga qarshi o‘tkazdi. 10-sentabr kuni „Pekin Guoan“ga qarshi bahsda Richard oʻzining birinchi golini „Yanbian Fude“ darvozasiga kiritdi.

 Xalqaro faoliyati 
2012-yil 14-noyabrda Norvegiyaga qarshi oʻrtoqlik uchrashuvida Guzmics Richard Vengriya terma jamoasi safida debyut qildi. 2015-yilning 7-sentabrida Shimoliy Irlandiyaga qarshi 2016-yilgi Yevropa chempionati saralashida Richard terma jamoadagi ilk golini urdi.

Guzmics Vengriyaning Euro-2016 terma jamoasiga tanlangan. 2016-yil 14-iyun kuni Guzmics UEFA Euro-2016 F guruhidagi Fransiyada Avstriya ustidan 2:0 hisobida g‘alaba qozongan birinchi guruh o‘yinida maydonga tushdi. Uch kundan soʻng, 2016-yil 18-iyunda u Marseldagi „Stade Velodrom“ stadionida Islandiyaga qarshi 1:1 hisobida durang oʻynadi. Shuningdek, u 2016-yil 22-iyun kuni Liondagi „Parc Olympique Lion“ stadionida Portugaliya bilan 3:3 hisobida durang o‘ynagan guruhdagi so‘nggi o‘yinda maydonga tushdi.

 Statistika 
№ Sana Joy Raqib Hisob Natija Musobaqa 1. 2015-yil 7-sentabr Windsor Park, Belfast, Shimoliy Irlandiya Shimoliy Irlandiya 0: 1 1: 1 Yevropa chempionati-2016 saralash 2. 2017-yil 7-oktabr Sent-Yakob parki, Bazel,Shveysariya Shveysariya 4: 1 5: 2 JCh-2018 saralashi

 

Turkum:Yashayotgan insonlar
Turkum:Alifbo boʻyicha futbolchilar
Turkum:Vengriyalik erkak futbolchilar
Argun (shahar)

Argun  – Rossiya Federatsiyasining Checheniston Respublikasidagi shahar.

Respublika ahamiyatga ega va shahar okrugining maʼmuriy markazi.

 Geografiyasi 
Shahar Chechen togʻoldi tekisligida, Argun daryosining ikkala sohilida (Sunja daryosining oʻng irmogʻi), Grozniydan 10 km janubi-sharqda joylashgan.

Gʻarbda va shimolda Grozniy, sharqda Gudermes va janubda Shali tumanlari bilan chegaradosh.

Shahar shartli ravishda qishloq va posyolkaga boʻlingan boʻlib, chegara markaziy koʻcha – Ahmad Xoji Qodirov hisoblanadi.

Moʻtadil kontinental iqlim hukmron. Yillik oʻrtacha yogʻin miqdori 450 mm. Eng kam yogʻingarchilik yanvarda, oʻrtacha 22 mm ga yaqin, eng koʻp esa iyunda, oʻrtacha 71 mm ni tashkil qiladi. Iyul yilning eng issiq oyi boʻlib, oʻrtacha harorat 24,5 °C, eng sovuq oy esa yanvar oyining oʻrtacha harorati −2,3 °C.

 Aholisi 

2010-yildagi Butunrossiya aholini roʻyxatga olish maʼlumotlariga koʻra shahar aholisining milliy tarkibi :
OdamlarAholi soniButun aholi sonidan egallagan ulushi chechenlar 29 323 99,32 % boshqa 161 0,54 % millati nomaʼlum aholi 41 0,14 % jami 29 525 100,00 %

 Maʼmuriy boʻlinishi 
link=//upload.wikimedia.org/wikipedia/commons/thumb/f/fe/Map_%D0%93.%D0%90%D1%80%D0%B3%D1%83%D0%BD.svg/250px-Map_%D0%93.%D0%90%D1%80%D0%B3%D1%83%D0%BD.svg.png|thumb|353x353px| Argun shahri Chechen Respublikasi xaritasida
Shahar maʼmuriy-hududiy birlik (respublika ahamiyatga ega shahar) va munitsipalitet boʻlib, Checheniston Respublikasining 2009-yil 20-fevraldagi 15-rz-sonli qonuni bilan shahar okrugi maqomi berilgan. „Argun shahri okrugini tashkil etish, chegaralarini belgilash va unga shahar okrugi maqomini berish toʻgʻrisida“ qonunda Argun shahar tuman shahri va Argun shahri tushunchalari tengligi tasdiqlangan.

2020-yil 1-yanvardan boshlab Komsomolsk (Komsomol qishlogʻi va unga tutash hududlar) va Chechen-Aul qishloq aholi punktlari (Chechen-Aul qishlogʻi) hududlari Grozniy tumanidan Argun shahrining shahar okrugiga oʻtkazilgan. Shundan soʻng shahar maydoni 130 ,21km² ga yetadi – S. 3393.

Shahar meri – Masayev Ilyos Axmedovich.

2019-yil 30-avgustdan shahar rahbari (Argun deputatlari Kengashi raisi) – Ayubov Ibragim Zilimxonovich.

 Ommaviy axborot vositalari 

 Shaharda „Argun“ nomli shahar gazetasi chop etiladi.

 Sanoati 
Bugungi kunda Argun jadal rivojlanayotgan sanoat markazidir. 2012-yil yanvar oyida shaharda „Chechenavto“ OAJning yigʻish zavodi (VAZ avtomobillarini ishlab chiqarish) ochilgan.

 
 
 
 

 

 Argun shahrining rasmiy sayti

Turkum:Rossiya shaharlari
Turkum:Checheniston
Aniridiya

Aniridiya — Yoysimon pardaning yoʻqligi. Aniridiya koʻzning shox pardasi va qorachiq oʻrtasida joylashgan koʻzning rangli qismi boʻlib, u orqali odamlarning koʻzlari rangini aniqlashimiz mumkin, aniridiyada bu rang boʻlmaydi, baʼzi koʻzlarda faqat kichik rangli chegaralar mavjud boʻladi. Baʼzida bu koʻzning penetratsion shikastlanishidan kelib chiqishi mumkin, ammo genetik patologiyadan kelib chiqqan tugʻma aniridiya koʻproq uchraydi . Tugʻma aniridiya koʻpincha koʻz rivojlanishining boshqa patologiyalari bilan birga keladi, xususan, makula gipoplaziyasi va optik asab gipoplaziyasi, katarakta, shox pardaning oʻzgarishi shular jumlasidandur. Aniridiya oqibatida koʻrishning sezilarli darajada pasayishi bilan birga, fotofobiya, nistagm va glaukoma vujudga kelish ehtimoli katta.

 PAX6 
Tadqiqotlarga ko‘ra, bu kasallik 6-xromosomaning qisqa qo‘lida joylashgan PAX11 genining mutatsiyasi tufayli yuzaga chiqadi. Unda sintez qiladigan oqsil koʻzlarning shakllanish jarayonlarni tartibga soladi.

thumb|220px|Odamlarda gen mutatsiyasi tufaylu vujudga keladigan Aniridiya
Tugʻma aniridiya bu kasallangan ota-onadan ham yuqishi mumkin. U 6-xromosomadagi PAX11 geniga taʼsir qiladi, bu kasallanganlarda koʻrish qobiliyatini yoʻqotadi. Ushbu genetik patologiyaning toʻgʻridan-toʻgʻri ota-onadan farzandlariga yuqishi ehtimoli 50 %ga teng. PAX6 genidagi mutatsiyalar ham nefroblastoma rivojlanishiga moyillik bilan bogʻliq. PAX6 genining bir nechta mutatsiyalari topilgan, ular patologiyaning ogʻirligi bilan farqlanadi. Baʼzi hollarda aniridiya yoysimon pardaning faqat bir qismiga taʼsir qiladi va bunday odamlar biroz boʻlsada koʻrish qobilyatiga ega boʻlishadi. Kasallangan chaqaloqlarda tugʻilgan paytdan boshlab aniridiya belgilarini namoyon namoyon boʻla boshlaydi, ular yorugʻ joyda boʻlishganda bezovta boʻla boshlashadi va yorugʻlikdan qochish uchun koʻzlarini yashirishadi. Kasallangan chaqaloqlar qorongʻuda oʻzlarini qulayroq his qilishadi, bu fotofobiya alomati hisoblanadi.

 Davolash 
Aniridiyada simptomatik davo qoʻllanadi. Quyosh koʻzoynaklarini taqib yurish buyuriladi. Ammo kosmetik kontakt linzalardan foydalanish tavsiya etilmaydi, shox pardaga zarar yetkazish xavfi mavjud. Davo chorasi sifatida rekonstruktiv plastik jarrohlik (kollagen rekonstruktsiya) amalga oshirilishi ham mumkin.
Tatsiana Tsyhanova

Tatyana Tsyhanova (1978-yilda tugʻilgan) — belaruslik fotograf, bolalar tasvirlari va fotoportretlari bilan tanilgan.

Tsxanova Belarus Fotograflar jamoat birlashmasi, Belarus badiiy fotosuratlar klubi, Xalqaro foto sanʼati federatsiyasi (FIAP), Amerika Fotosuratlar jamiyati (PSA) aʼzosi.

2001-yilda Maksim Tank nomidagi Belarus davlat pedagogika universitetini, 2006-yilda Belarus Milliy texnika universitetining malaka oshirish va qayta tayyorlash institutini veb-dizayn va kompyuter grafikasi bo‘yicha tamomlagan.

Tsixanova 2006-yildan 2017-yilgacha Belarus Milliy Texnika Universitetida kompyuter grafikasi, dizayn nazariyasi va rangshunoslik fanlaridan dars bergan.

2010-yilda qizi tugʻilgandan soʻng, Tsyxanova oʻz hayotiga professional fotografiya bilan bezadi.

2017-yil oxirida u koʻp yillik ijodiy faoliyati va yuqori professionalligi uchun Belarus Respublikasi Madaniyat vazirligining minnatdorchiligi bilan taqdirlandi.

2018-yil fevral oyida Tsixanova Xalqaro foto sanʼati federatsiyasi faxriy yorligʻiga sazovor boʻldi va Belarus Respublikasidan FIAP rassomi diplomiga ega boʻlgan birinchi ayol fotograf boʻldi.

Tsyxanova 2-chi VOUBS Xalqaro fotosuratlar mukofotlari, Proify Awards 2017 hakami va Belarus fototanlovlarining muqobil hakamlar hay’ati aʼzosi boʻlgan.

Tsyxanova portret-badiiy fotografiya sohasidagi yetuk mutaxassis.

 Koʻrgazmalari 

 LifePressFoto 2018 Milliy universiteti „Ostrog akademiyasi“, Ukraina
 „Biz Belarusdanmiz“ xalqaro fotokoʻrgazmasi, Isroil
 Ikki muallifning „Honor FIAP 2018“ mukofotiga bagʻishlangan ijodiy koʻrgazmasi, Belarus
 Pannonia Reflection 2018, Sloveniya
 Sony World Photography Awards & Martin Parr — Somerset Housedagi 2017 koʻrgazmasi, London, Buyuk Britaniya
 Defsad 2017, Turkiya
 Salon Daguerre 2017, Fransiya
 Cheltenham 2017, Buyuk Britaniya
 Pannonia Reflection 2017, Sloveniya
 4383 bolalik kunlari 2017, Belarus.

 Shaxsiy koʻrgazmalari 
Bolalar vaqti 2017, Belarus

Biz bolalikdan 2017, Belarusiya.

 Fotosuratda erishilgan yutuqlari 
Tsixanova fotografiya boʻyicha bir nechta mukofotlarni qoʻlga kiritdi, masalan, Monoxrom Photography Awards 2017da professionallar oʻrtasida fotomanipulyatsiya yoʻnalishi boʻyicha 2-sovrin, 4-nashrda „Tasviriy sanʼat“ boʻyicha professionallar oʻrtasida „Tasviriy sanʼat“ yoʻnalishi boʻyicha 3-oʻrin va boshqalar.

 

Turkum:Yashayotgan insonlar
Turkum:1978-yilda tugʻilganlar
Amsterdam (film)

Amsterdam2022-yil 27-aprelgacha film nomi „Canterbury Glass“ boʻlgan.  — rejissyor David O. Russellning ssenariysi boʻyicha suratga olingan Amerika triller filmi. Film premyerasi 2022-yil 18-sentabrda Nyu-York shahridagi Alice Tully konsert zalida boʻlib oʻtdi va 2022-yil 7-oktyabrda AQSh kinoteatrlarida namoyish etiladi.

 Syujeti 
Voqealar 1930-yillarda sodir boʻladi. Uch doʻst — shifokor, hamshira va advokat — qotillikka guvoh boʻlishadi, keyin esa ular Amerika tarixidagi eng dahshatli fitnalardan birini fosh qilishadi.

 Tanqidi 
Premyeradan soʻng film 5 ta sharh asosida Rotten Tomatoesda 20 %, Metacriticda esa 100 tadan 44 ball oldi.

 Rollarda 

 Yaratilishi 
2020-yil yanvar oyida Devid Ouen Rassell bosh rolni Christian Bale ijro etuvchi film muallifi va rejissyori boʻlishi eʼlon qilindi; suratga olish ishlari 2020-yilning aprel oyida boshlanishi rejalashtirilgan edi. Oʻsha yilning fevral oyida Margot Robbie va Michael B. Jordan aktyorlar tarkibiga qoʻshilishlari maʼlum boʻldi. Rejissyor Jennifer Lawrence, Jamie Foxx va Angelina Jolie variantlarni ham koʻrib chiqdi. 2020-yil oktyabr oyida Maykl B. Jordan tigʻiz suratga olish jadvali tufayli loyihani tark etdi va uning oʻrniga Jon Devid Vashington keldi. , filmni suratga olish jarayoni COVID-19 pandemiyasi tufayli qoldirilgani maʼlum boʻldi. Suratga olish ishlari 2021-yil yanvar oyida Los-Anjelesda boshlangan. , Rami Malek, Zoe Saldana, Robert De Niro, Mike Myers, Timoti Olifant, Maykl Shennon, Kris Rok, Taylor Swift, Anya Taylor-Joy, Andrea Riseborough, Mattias Shunarts va Alessandro Nivola ham qoʻshilgani maʼlum boʻldi.

2022-yil 27-aprelda filmning rasmiy nomi „Amsterdam“ ekanligi maʼlum boʻldi.

 Relizi 
Film premyerasi 2022-yil 7-oktyabrda boʻlib oʻtadi.

 

 
 
 
 
 

Turkum:2022-yil filmlari
Turkum:AQSh filmlari
Turkum:Kanada filmlari
Turkum:Ingliz tilidagi filmlar
Turkum:AQSh triller filmlari
Turkum:AQSh komediya filmlari
Hovuzdagi hayvonlar

Hovuzdagi hayvonlar — bu amerikalik rassom Georgia Gerber tomonidan ishlab chiqilgan va AQShning Portland shtatidagi Oregon shahrida joylashgan Tinch okeanining shimoli-gʻarbiy hududida yashovchi hayvonlarining bir necha bronza haykallari va favvoralar boʻlgan kichik maydon. Ushbu haykallar va favvoralar 1986-yilda MAX yengil temir yoʻli qurilishi bilan bogʻliq taʼmirlash ishlari doirasida oʻrnatilgan. Shahar markazida isteqomat qiluvchi savdogarlar, mahalliy obodonlashtirish okrugi, TriMet va Qoʻshma Shtatlar Transport departamenti tomonidan moliyalashtirilgan haykallar shaharga sovgʻa sifatida taqdim etildi. Mazkur toʻplam Portland shahri va Multnomah okrugi Madaniyat kengashi va jamoat sanʼati toʻplamining bir qismi boʻlib qoladi.

 Tavsif va tarix 
Hovuzdagi hayvonlar — bu amerikalik rassom Georgia Gerber tomonidan ishlab chiqilgan va 1986-yilda MAX yengil temir yoʻl qurilishi bilan bogʻliq taʼmirlash ishlari doirasida oʻrnatilgan Tinch okeani shimoli-gʻarbiy hududi hayvonlarining yigirma beshta bronza haykallari va 10ta chuqurlikdagi favvoralaridan iborat. Shahar markazidagi savdogarlar, mahalliy obodonlashtirish okrugi, TriMet va Qoʻshma Shtatlar transport departamenti tomonidan moliyalashtirilgan mazkur haykallar toʻplami shaharga sovgʻa sifatida taqdim etilgan. Haykallar Portland shahar markazining janubi-gʻarbiy qismidagi Yamhill va Morrison koʻchalari kesishmasida, shuningdek, janubi-gʻarbiy beshinchi va oltinchi avenyular bilan chegaralangan hududda oʻrnatilgan. Hovuzdagi hayvonlar Mintaqaviy sanʼat va madaniyat kengashining ruxsati bilan Portland shahri va Multnomah okrugi jamoat sanʼati toʻplamiga kiritilgan.

Georgia Gerber Hovuzdagi hayvonlarni interaktiv uslubda yaratishga uringan hamda ularni „odamlar uchun sanʼat asari“ deya taʼriflagan. Shuningdek, „Tinch okeanining shimoli-g‘arbiy yovvoyi tabiatini shahar markaziga qiziqarli va kutilmagan tarzda joylashtirgan“. Tasvirlangan hayvonlar orasida ona ayiq oʻzining ikki bolasi bilan, qunduz, bugʻu, oʻrdak, suvsar va dengiz sherlari baliq tutayotgan tarzda tasvirlangan. Favvoralar bahor, yoz va kuz fasllarida kun boʻyi ishlaydi.

 Qabul qilinishi 
Mintaqaviy sanʼat va madaniyat kengashining maʼlumotlariga koʻra, hayvonlar haykallari ommaviy sanʼat kolleksiyasidagi eng sevimli haykallardan biri hisoblanib, ularda yillar davomida haykallarni muxlislari tomonidan erkalanilishi va quchoqlashlari natijasida paydo boʻlgan koʻplab yorqin dogʻlardan koʻrish mumkin.

 

 

 Jamoat sanʼati arxividagi hovuzlardagi hayvonlar
 Emporisdagi hovuzlardagi hayvonlar
 
Turkum:Ayiq haykallari
Turkum:1986-yilgi haykallar
Turkum:Oregonadagi qush haykallari
Turkum:Bugʻu haykallari
Suleiman Abdullahi

Suleiman Abdullahi  — nigeriyalik futbolchi hisoblanib, „Gyoteburg“ klubida hujumchi sifatida faoliyat olib boradi.

 Jamoalardagi faoliyati 
Suleiman Abdullahi „El Kanemi Warriors“ klubi tarbiyalanuvchisi hisoblangan. 2015- yilda Suleiman Abdullahi Norvegiyaning „Viking“ klubi bilan shartnoma imzolagan. 2015-yil 6-aprelda u Tippeligda Mjondalenga qarshi debyut qilgan. 2- aprel kuni „Rosenborg“ga qarshi duelda Suleiman Abdullahi „Viking“ uchun birinchi golini raqib darvozasiga kiritdi. 2016-yilning yozida Suleiman Abdullahi Germaniyaning „ Eintracht Frankfurt“ klubiga oʻtgan edi. 17-dekabr kuni „Karlsruhe“ga qarshi oʻyinda u Ikkinchi Bundesligada debyut qilgan. 2017-yilning 5-fevralida „Saint Pauli“ jamoasi bilan duelda Suleiman „Eintracht Frankfurt“ safida ilk golini darvozaga kirirtgan.

2018-yilning yozida Abdullahi „Union“ jamoasiga ijaraga berilgan. 28-oktabr kuni Drezdenning „Dinamo“ jamoasiga qarshi oʻyinda u yangi klubi safida debyut qilgan. 26-noyabr kuni „Gamburg“ga qarshi duelda Suleiman Abdullahi „Union“ jamoasi uchun birinchi golini kirirtgan. Mavsum yakunida klub elitaga kirgan, Suleiman Abdullahining shartnomasi bekor qilingan.

 Xalqaro faoliyati 
2015-yilning 13-noyabr kuni Abdullahi Nigeriya terma jamoasi safida JCh—2018 saralash bosqichi doirasida Esvatiniga qarshi o‘yinda debyut qilganSuleiman Abdullahi // Transfermarkt.com (mn.) — 2000..
 „Union“ jamoasi safida 

2018-yilning yozida Abdullahi „Union“ jamoasiga ijaraga berildi. 28-oktabr kuni Drezdenning „Dinamo“ jamoasiga qarshi oʻyinda u yangi klub safida debyut qilgan. 26-noyabr kuni Gamburgga qarshi duelda Sulaymon „Union“ uchun birinchi golini urgan. Mavsum yakunida klub elitaga kirdi hamda Abdullahining shartnomasi bekor qilindi. 18-avgust kuni „RB Leipzig“ga qarshi oʻyinda u Bundesligada debyut qilgan.

 Statistika 

+KlubMavsumLigaMamlakat kubogiKontinentalBoshqaJamiDivizionOʻyinGollarOʻyinGollarOʻyinGollarOʻyinGollarOʻyinGollarViking2015Eliteserien27841—-319201613521—-156Jami401362——4615Eintracht Braunschweig2016-2017Bundesliga13100—101412017-201828710——297Jami41810—10438Union2018-2019Bundesliga19210—212232019-2020Bundesliga6100——61Jami25310—21284Eintracht Braunschweig2020-2021Bundesliga16221——183Jami12226103003113530

 

Turkum:Yashayotgan insonlar
Turkum:Alifbo boʻyicha futbolchilar
Turkum:Nigeriyalik erkak futbolchilar
Category:El-Kanemi Warriors F.C. futbolchilari
Category:Viking FK futbolchilari
Category:Eintracht Braunschweig futbolchilari
Category:1. FC Union Berlin futbolchilari
Category:IFK Göteborg futbolchilari
Category:Eliteserien futbolchilari
Category:Bundesliga futbolchilari
Category:2. Bundesliga futbolchilari
Category:Allsvenskan futbolchilari
Wikitribune

Wikitribune  — Vikipediya asoschisi Jimmi Uels tomonidan yaratilgan veb-sayt . 2017-yil 25-aprelda ishga tushirilgan. Yangi loyihaning vazifasi yolgʻon xabarlarga qarshi kurash hisoblangan. Yangi loyiha Vikipediya yoki Wikimedia Foundation bilan bogʻliq emas. Vikipediyadan farqli oʻlaroq, Wikitribune muharrirlari loyihaga qoʻshgan hissalari uchun pul mukofotlari olishlari mumkin. 2019-yil noyabr oyida Uels Wikitribune — ning „WT: Social“ ijtimoiy tarmog‘ini ishga tushirdi.

 Loyihaning maqsadi 
Uelsning fikriga ko‘ra, yangi loyihadan maqsad yolg‘on xabarlar muammosiga qarshi kurashishdir. Buning uchun Wikitribune „faktlarga asoslangan neytral maqolalar“ bilan boyitiladi.

 Biznes modeli 
Eʼlon qilingan rejalarga muvofiq, saytda hech qanday reklama boʻlmaydi, oʻquvchilar materiallardan bepul foydalanishlari mumkin. Shunday qilib, loyihaning ishi ixtiyoriy badallar hisobidan toʻlanadi. Wikitribune bepul tahrirlash va nufuzli ga tayanish zarurati kabi Vikipediyaning koʻplab tamoyillarini meros qilib oladi. Biroq, Vikipediyadan farqli oʻlaroq, nashr faqat xodim yoki ishonchli jamoat arbobi tomonidan tekshirilgandan soʻng mumkin boʻladi.

Vikipediyadan yana bir muhim farq shundaki, asosiy muharrirlar haq oladilar. Toʻlangan frilanserlarning soni ham, toʻlangan miqdor ham xayriya miqdoriga bogʻliq boʻladi.

 Tanqid va fikrlar 
Amerika universiteti Aloqa maktabi tadqiqotchisi Endryu Lih WikiTribune gibrid yondashuvi faqat Wikinews koʻngillilar uchun moʻljallangan modeldan koʻra muvaffaqiyatliroq boʻlishini kutgan edi. „Sizda toʻliq vaqtli xodimlarga asoslangan operativ boshqaruv tuzilmasi mavjud. Professional jurnalistlar va muharrirlar yangiliklar qanday oldinga siljishini nazorat qiladi. Koʻngillilar katta kengaytmalar va koʻplab tahlillar, qidiruvlar, tekshiruvlar qilishadi“.

Sunday Times gazetasi muharriri yordamchisi Sara Baxter 2017-yil 30-aprelda Wikitribunega oʻz maqolasi orqali murojaat qildi.
Fargana Hoque

Fargana Hoque — ( 1993-yil 19-martda tugʻilgan). Fargana Hoque Bangladesh kriketchisi boʻlib, u Bangladesh kriket jamoasida oʻng qoʻl zarbachisi sifatida oʻynaydi.

 Yoshligi 
Hoque Bangladeshning Gaibandha shahrida tugʻilgan.

 Faoliyati 
Hoque 2010-yilda Xitoyning Guanchjou shahrida boʻlib oʻtgan Osiyo oʻyinlarida Xitoy milliy ayollar kriket jamoasiga qarshi kriket boʻyicha kumush medalni qoʻlga kiritgan Bangladesh jamoa aʼzosi hisoblanadi.

Hoque ODIdagi debyutini 2011-yil 26-noyabrda Irlandiyaga qarshi oʻtkazdi.Hoque 2012-yil 28-avgust kuni Irlandiyaga qarshi T20I oʻyinida debyut qilgan. 2018-yil iyun oyida u Bangladesh terma jamoasining bir qismi boʻlib, ayollar oʻrtasidagi Osiyo Kubogida ilk bor gʻolib chiqgan va 2018-yilgi Ayollar oʻrtasidagi Twenty20 Osiyo kubogi turnirida gʻolib boʻlgan. Oʻsha oyning oxirida Hoque Bangladeshning 2018-yilgi ICC Womenʼs World Twenty20 Qualifier turniri uchun tarkibiga kiritilgan.

2019-yil avgust oyida Hoque Bangladesh terma jamoasining Shotlandiyada boʻlib oʻtadigan 2019-yilgi ICC Womenʼs World Twenty20 Qualifier turniri uchun tarkibiga kiritilgan. 2019-yil noyabr oyida u 2019-yilgi Janubiy Osiyo oʻyinlarida kriket boʻyicha Bangladesh terma jamoasiga kiritilgan. Bangladesh terma jamoasi finalda Shri-Lankani ikki marta magʻlub etib, oltin medalni qoʻlga kiritgan.

2020-yil yanvar oyida Hoque Bangladeshning Avstraliyada boʻlib oʻtadigan 2020-yilgi ICC Ayollar oʻrtasidagi T20 Jahon kubogi uchun tarkibiga kiritilgan. 2021-yil noyabr oyida u Zimbabveda boʻlib oʻtadigan 2021-yilda ayollar oʻrtasidagi kriket boʻyicha Jahon chempionati saralash turnirida Bangladesh terma jamoasiga kiritilgan. 2022-yil yanvar oyida u Malayziyada boʻlib oʻtadigan 2022-yilgi Hamdoʻstlik oʻyinlarining kriket saralash turnirida Bangladesh jamoasiga kiritilgan. Oʻsha oyning oxirida u 2022-yilda Yangi Zelandiyada boʻlib oʻtadigan kriket boʻyicha ayollar oʻrtasidagi Jahon kubogi uchun Bangladesh jamoasiga kiritilgan. 2022-yil 25-mart kuni Bangladeshning Avstraliyaga qarshi Jahon kubogi oʻyinida u Bangladesh ayollari orasida WODIda 1000 bal toʻplagan birinchi zarbasi bilan tarixga kirgan.

 

Turkum:Yashayotgan insonlar
Turkum:1993-yilda tugʻilganlar